El Festival MusAS 2020 oferix el concert d'Harmonia Concertada
20 d’octubre 2020

El Festival de Música Antiga Sagunt MusAS oferirà el concert d'Harmonia Concertada. Es tracta de la segona actuació del programa d'este 2020, que tindrà lloc dissabte que ve 24 d'octubre, a les 20 hores, al Centre Cultural Mario Monreal. Els assistents hauran de complir les mesures de prevenció marcades en el protocol anticovid. La mostra de música antiga de Sagunt MusAs forma part de la programació de tardor de la Regidoria de Cultura de l'Ajuntament de Sagunt.

  

Harmonia Concertada delectarà al públic amb _Imaginario: de un libro de música de vihuela._ Els seus components, la soprano María Cristina Kierh i Ariel Abramovich amb vihuela en mà, oferiran un recorregut d'un paisatge inexistent construït a partir de dades reals, d'indicis i de testimonis fiables. Harmonia Concertada no sols revisita el passat musical sinó que intervé en el text produint edicions pròpies, creant un repertori inèdit fundat tant en el rigor musicològic com en la imaginació.

  

El programa que Harmonia Concertada interpretarà serà el següent:

  

_O dulce contemplación_, a 4. Juan Vásquez (c 1500- c 1560)

  

_Vos me matastes_, a 3

_Por una vez que mis oxos alcé_, a 4

  

_Si par souffrir_, a 4. Jean Courtois (fl. 1530–1545)-Luys de Narváez (pub. 1538)

  

_O dolce vita mia,_ a 4. Adrian Willaert (1490-1562)

_Qué sentís coraçon mío_, a 4. Juan Vásquez

  

_Ditemi o si o no_, a 4. Cristobal de Morales (c 1500-1553)

  

_Ricercar_. Julio Segni da Modena (1498-1561)

Chiare fresche et dolci acque, a 5.Jacques Arcadelt (c 1504-1568)

  

_Si de vos bien me aparto_, a 5. Anónimo, Cancionero de Uppsala (pub. 1556).

_Se per colpa del vostro fiero sdegno_, a 4. Jacques Arcadelt

  

_Dulces exuviae_, a 4. Josquin des Prez (c1440-1521)

  

_Se pur ti guardo_, a 4. Adrian Willaert

  

_Anchor che col partir,_ a 4, fantasía sobre el madrigal. Cipriano de Rore/ anon (Ms Castelfranco Veneto)

  

_Si no os hubiera mirado_, a 4. Juan Vásquez

_De los álamos vengo_, madre, a 4

  

_Quien dice que l’ausencia causa olvido,_ a 3. Juan Vásquez

_Duélete de mi_, señora, a 3

  

María Cristina Kierh va iniciar la seua activitat amb una estreta col·laboració amb artistes i agrupacions de gran prestigi internacional com Akademie für Alte Musik Berlin, Jordi Savall, Wiener Philharmoniker, Jean Tubéry (La Fenice), Australian Brandenburg Orchestra,etc. Els seus més de 80 enregistraments han obtingut unànimes elogis de la crítica internacional (Diapason D’Or, Choc de la Musique, 10 du Repertoire, etc.). Kiehr ha actuat, entre altres, en la Musikverein de Viena, Concertgebouw d'Amsterdam, la Filharmònica de Berlín, Auditori Santa Cecilia de Roma, Théatre des Champs Elysées de París, l'Òpera de Sydney, Santory Hall de Tòquio, Barbican Hall de Londres, i ha sigut guardonada amb el Grammophon Award, un dels més prestigiosos honors que concedix la indústria musical.

Ariel Abramovich, després d'una intensa formació, en 1996 es va traslladar a Suïssa per a realitzar estudis regulars de vihuela amb el mestre Hopkinson Smith en la Schola Cantorum Basiliensis (Basilea, Suïssa). Amb José Hernández-Pastor, forma el duo El Cortesano, amb el qual va realitzar una intensa activitat concertista en diferents parts del globus durant 15 anys ininterromputs. Al llarg d'estos anys han sigut molts llocs recorreguts a tot el món sempre amb una esplèndida resposta del públic i una excel·lent crítica. Com a solista, s'ha presentat en diferents sales i festivals, des de Buenos Aires a Montevideo, passant per Salamanca o Milà. A més de la seua labor de concertista, com a docent ha oferit classes magistrals a Espanya, Alemanya, el Brasil, l'Argentina, els Estats Units, República Txeca, l'Uruguai i l'Equador.

​  

![](/media/hlabt2nm/30c_armonia-concertada_musas.jpg)  

  
  
  

​​

*   [](http://www.facebook.com/sharer.php?u=https://aytosagunto.es/va/actualitat/el-festival-musas-2020-oferix-el-concert-d-harmonia-concertada/ "Facebook")
*   [](http://twitter.com/share?url=https://aytosagunto.es/va/actualitat/el-festival-musas-2020-oferix-el-concert-d-harmonia-concertada/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-musas-2020-oferix-el-concert-d-harmonia-concertada/ "Linked In")
*   [](mailto:?body=https://aytosagunto.es/va/actualitat/el-festival-musas-2020-oferix-el-concert-d-harmonia-concertada/)